འཛིན་པའི་རྣམ་རྟོག་གཞན་ཡིན་ནོ།།བྱང་ཆུབ་ལ་གཞན་སྟོན་པ་དང་།།དེ་ཡི་རྒྱུ
ནི་ཡོངས་གཏོང་དང་།།དེ་ཐོབ་པར་ཆད་མེད་པའི་རྒྱུ།།བསོད་ནམས་མང་པོའི་མཚན་ཉིད་དོ།།དྲི་མ་ཟད་དང་མི་ཕྱེ་བའི།།ཡེ་ཤེས་བྱང་ཆུབ་ཅེས་བརྗོད་དེ།།ཟུད་མེད་སྐྱེ་མེད་ཕྱིར་དེ་དག།གོ་རིམ་བཞིན་དུ་ཤེས
པར་བྱ།།འགོག་པ་མེད་པའི་རང་བཞིན་ལ།།མཐོང་ཞེས་བྱ་བའི་ལམ་གྱིས་ནི།།རྣམ་པར་རྟོག་རིགས་ཅི་ཞིག་ཟད།།སྐྱེ་མེད་རྣམ་པ་ཅི་ཞིག་འཐོབ།།གཞན་གྱི་ཆོས་རྣམས་ཀྱང་ཡོད་ལ།།ཤེས་བྱ་ལ་ཡང་སྟོན་པ
ཡི།།སྒྲིབ་པ་ཟད་པར་བརྗོད་པ་གང་།།དེ་ལ་ཁོ་བོས་མཚར་དུ་རྩིས།།འདི་ལ་གསལ་བྱ་ཅི་ཡང་མེད།།བཞག་པར་བྱ་བ་ཅུང་ཟད་མེད།།ཡང་དག་ཉིད་ལ་ཡང་དག་ལྟ།།ཡང་དག་མཐོང་ནས་རྣམ་པར་གྲོལ།།སྦྱིན
བ་ལ་སོགས་རེ་རེར་ནི།།དེ་དག་ཕན་ཚུན་བསྡུས་པ་གང་།།སྐད་ཅིག་གཅིག་པའི་བཟོད་པ་ཡིས།།བསྡུས་པ་དེ་འདིར་མཐོང་བའི་ལམ།།དེ་ནས་སེང་གི་རྣམ་བསྒྱིངས་པའི།།ཏིང་ངེ་འཛིན་ལ་སྙོམས་ཞུགས་ནས།།རྟེན།

ཅིང་འབྲེལ་འབྱུང་ལུགས་མཐུན་དང་།།ལུགས་མི་མཐུན་ལ་རྟོག་པར་ཁྱེད།།འགོག་དང་བཅས་པའི་སྙོམས་འཇུག་དགུར།།རྣམ་པ་གཉིས་སུ་སོང་འོངས་ནས།།འདོད་པར་གཏོགས་པའི
རྣམ་པར་ཤེས།།མཉམ་བཞག་མིན་པའི་མཚམས་བཟུང་སྟེ།།ཐོད་རྒལ་དུ་ནི་སྙོམས་འཇུག་པ།།གཅིག་དང་གཉིས་གསུམ་བཞི་དང་ལྔ།།དྲུག་དང་བདུན་དང་བརྒྱད་རྒལ་ནས།།འགོག་པའི་བར་དུ་མི་འདར
འགྲོ།མདོར་བསྡུས་རྒྱས་དང་སངས་རྒྱས་ཀྱིས།།བཏུང་བས་ཡོངས་སུམ་བཟུང་དང་།།དུས་གསུམ་ཡོན་ཏན་མེད་པ་དང་།།ལེགས་པའི་ལམ་ནཱི་རྣམུ་གསུམ་ལོ།།གཟུང་བའི་རྣམ་རྟོག་འདི་གཅིག་སྐྱེ།།སྦྱོར
བའི་རྣམ་པའི་སྦྱོར་ཡུལ་ཅན།།གཉིས་པ་སེམས་དང་སེམས་བྱུང་རྣམས།།འཇུག་པའི་ཡུལ་ཅན་ཡིན་བཞེད་དེ།།སེམས་མི་སྐྱེ་དང་བྱང་ཆུབ་ཀྱི།།སྙིང་པོ་ཡིད་ལ་མི་བྱེད་དང་།།ཐེག་པ་དམན་པ་ཡིད་བྱེད་དང་།།
རྫོགས་པའི་བྱང་ཆུབ་ཡིད་མི་བྱེད།།སྒོམ་དང་སྒོམ་པ་མེད་པ་དང་།།དེ་དག་ལས་ནི་བཟློག་ཉིད་དང་།།ཇི་བཞིན་དོན་མིན་རྣམ་རྟོག་པ།།སྒོམ་པའི་ལམ་ལ་ཤེས་པར་བྱ།།སེམས་ཅན་བཏགས་པའི་སྤྱོད་ཡུལ
དང་།ཆོས་བཏགས་པ་དང་སྟོང་མིན་ཉིད།།ཆགས་དང་རབ་འབྱེད་བདག་ཉིད་དང་།།དངོས་པོར་བྱེད་དང་ཐེག་གསུམ་དང་།།ཡོན་ནི་དག་པ་མ་ཡིན་དང་།།སྤྱོད་པ་རྣམ་པར་འཁྲུགས་པ་ལ།།འཛིན་པོར

བྱེབྱེད་པ་དང་པོ་དེ།།ཤེས་པར་བྱ་བ་བསྒྲགས་པ་ཡིན།།སེམས་ཅན་བཏགས་དང་དེ་རྒྱུ་ཡི།།ཡུལ་ཅན་དེ་ཡིས་རྣམ་འཇོམས་པས།།སྒོམ་པའི་ལམ་དང་འབྲེལ་བ་ཡི།།མི་མཐུན་ཕྱོགས་གཞན་རྣམ་པ་དགུ།།བདག་ཉིད།།
ཇི་བཞིན་ཀུན་མཁྱེན་ནི།།གསུམ་གྱི་སྒྲིབ་པ་རྣམ་གསུམ་དང་།།ཞི་ལ་མ་དེ་བཞིན་ཉིད་སོགས་དང་།།མཚུངས་པར་ལྡན་དང་མི་ལྡན་དང་།།མི་མཉམ་སྡུག་བསྔལ་ལ་སོགས་དང་།།ཉོན་མོངས་རྣམས་ཀྱིས་རང
བཞིན་དང་།།གཉིས་སུ་མེད་ལ་ཀུན་རྨོངས་ལ།།རྣམ་པར་རྟོག་པ་ཐ་མར་བཞེད།།ཡམས་ནད་འདྲི་རྣམས་ཟད་ནས་ནི།།ཡུན་རིང་ལྗོན་ནས་དབུགས་སྦྱིན་ལྟར།།རྣམ་པ་ཀུན་དུ་འགྲོ་བ་ཡི།།བདེ་སྒྲུབ་ཡོན་ཏན
ཕུན་ཚོགས་ཀུན།།རྒྱ་མཚོ་ཆེ་ལ་ཆུ་བོ་བཞིན།།འབྲས་བུ་མཆོག་གིས་སྤང་བ་ཡི།།སེམས་དཔའ་ཆེན་པོ་དེ་ལ་ནི།།རྣམ་པ་ཀུན་དུ་བརྟེན་པཱར་བྱེད།།སྐྱོང་གསུམ་སྐྱེ་བོ་ཉན་ཐོས་དང་།།བསེ་རུའི་རྟོག་པ་ཕུན་ཚོགས།
དང་།།བྱང་ཆུབ་སཾམྦྷས་དཔའ་སྐྱོན་མྱེད་ལ།།བཀོད་པའི་དགེ་བ་དཔེར་མཛད་ནས།།བསོད་ནམས་མང་པོ་ཉིད་ཀྱིས་ནི།།སངས་རྒྱས་ཉིད་ཀྱི་བར་མེད་དེ།།བར་ཆད་མེད་པའི་ཏིང་ངེ་འཛིན།།དེ་ནི་རྣམ་པ་ཀུན
མཁྱེན་ཉིད།།འདི་ཡི་དམིགས་པ་དངོས་མེད་དེ།།བདག་པོ་དྲན་པ་ཡིན་པར་བཞེད།།རྣམ་བཞི་ཉིད་འདི་ལ་ནི།།རབ་ཏུ་སྒྲ་རྣམས་རྒྱུད་མང་རྒོལ།།དམིགས་པ་འཐད་དང་དེ་ཡི་ནི།།ངོ་བོ་ཉིད་ངེས་གཟུང་བ

དང་།།རྣམ་ཀུན་མཁྱེན་ཉིད་ཡེ་ཤེས་དང་།།དམ་པའི་དོན་དང་ཀུན་རྫོབ་དང་།།སྦྱོར་དང་དཀོན་མཆོག་གསུམ་པོ་དང་།།ཐབས་བཅས་ཐུབ་པའི་རྟོགས་པ་དང་།།ཕྱིན་ཅི་ལོག་ནི་ལམ་བཅས།།
དང་གཉེན་པོ་མི་མཐུན་ཕྱོགས་དག་དང་།།མཚན་ཉིད་དང་ནི་སྒོམ་པ་ལ།།སྨྲ་བ་རྣམས་ཀྱི་ལོག་རྟོག་པ།།རྣམ་པ་ཀུན་མཁྱེན་ཉིད་རྟེན་ཅན།།རྣམ་པ་བཅུ་དྲུག་དག་ཏུ་བཞེད།།ཤེས་རབ་ཀྱི་ཕ་རོལ་ཏུ་ཕྱིན།།
པའི་མེ་ནི་ངག་གི་བསྟན་བཅོས་མངོན་པར་རྟོགས་པའི་རྒྱན་ཅེས་བྱ་བ་ལས།རྩེ་མོའི་མངོན་པར་རྟོགས་པའི་སྐབས་ཏེ་ལྔ་པའོ།།།།སྦྱིན་པ་ཤེས་རབ་པར་དག་དང་།།སངས་རྒྱས་ལ་སོགས་དྲན་དང
ཆོས།།དངོས་མེད་ངོ་བོ་ཉིད་ཀྱིས་དེ།།མཐར་གྱིས་པ་ཡི་བྱ་བར་བཞེད།།ཤེས་རབ་ཀྱི་ཕ་རོལ་ཏུ་ཕྱིན་པའི་མན་ངག་གི་བསྟན་བཅོས་མངོན་པར་རྟོགས་པའི་རྒྱན་ཅེས་བྱ་བ་ལས།མཐར་གྱིས་པའི་མངོན་པར
རྟོགས་པའི་སྐབས་ཏེ་དྲུག་པའོ།།།།སྦྱིན་པ་ལ་སོགས་རེ་རེར་ཀྱང་།།ཟག་མེད་ཆོས་ཀུན་བསྡུས་པའི་ཕྱིར།།ཐུབ་པའི་སྐད་ཅིག་གཅིག་པ་ཡི།།རྟོགས་པ་འདི་ནི་ཤེས་པར་བྱ།།ཇི་ལྟར་སྐྱེས་པུས་ཟོ་ཆུན
རྒྱུད།རྡོག་ཐབས་གཅིག་གིས་བསྐྱོད་པ་ནི།།ཐམས་ཅད་ཅིག་ཅར་འགུལ་བ་ལྟར།།སྐད་ཅིག་གཅིག་ཤེས་དེ་བཞིན་ནོ།།གང་ཚེ་ཆོས་དཀར་ཐམས་ཅད་ཀྱི།།རང་བཞིན་ཤེས་རབ་ཕ་རོལ་ཕྱིན།།

རྣམ་སྨིན་ཆོས་ཉིད་གནས་སྐབས་སྐྱེས།།དེ་ཆེ་སྐབ་ཅིག་གཅིག་ཡེ་ཤེས།།སྦྱིན་པ་ལ་སོགས་སྤྱོད་པ་ཡིས།།ཆོས་ཀུན་རྨི་ལམ་འདྲར་གནས་ནས།།ཆོས་རྣམས་མཚན་ཉིད་མེད་པ་ཉིད།།སྐད་ཅིག་མ་ནི་གཅིག་གིས་རྟོགས།།
རྨི་ལམ་དང་ནི་དེ་མཐོང་ཉིད།།གཉིས་ཀྱི་ཚུལ་དུ་མི་མཐོང་ལྟར།།ཆོས་རྣམས་གཉིས་སུ་མེད་པ་ཡི།།དེ་ཉིད་སྐད་ཅིག་གཅིག་གིས་མཐོང་།ཤེས་རབ་ཀྱི་ཕ་རོལ་ཏུ་ཕྱིན་པའི་མན་ངག་གི་བསྟན་བཅོས་མངོན་པར་རྟོགས
པའི་རྒྱན་ཅེས་བྱ་བ་ལས།སྐད་ཅིག་མ་གཅིག་པའི་མངོན་པར་རྫོགས་པར་བྱང་ཆུབ་པའི་སྐབས་ཏེ་བདུན་པའོ།།།།ཐུབ་པའི་ངོ་བོ་ཉིད་སྐུ་ནི།།ཟབ་པ་མེད་པའི་ཆོས་གང་དག།ཐོབ་གྱུར་རྣམ་ཀུན་རྣམ་དག་པ།།
དེ་དག་རང་བཞིན་མཚན་ཉིད་ཅན།།བྱང་ཆུབ་ཕྱོགས་མཐུན་ཚད་མེད་དང་།།རྣམ་པར་ཐར་དང་མཐར་གྱིས་ནི།།སྙོམས་འཇུག་དགུ་ཡི་བདག་ཉིད་དང་།།ཟད་པར་བཅུ་ཡི་བདག་ཉིད་དང་།།ཟིལ་གྱིས་གནོན་པའི་སྐྱེ
མཆེད་ནི།།རབ་ཏུ་དབྱེ་བས་རྣམ་བརྒྱད་དང་།།ཉོན་མོངས་མེད་དང་སྔོན་མཁྱེན་དང་།།མངོན་ཤེས་སོ་སོ་ཡང་དག་རིག།རྣམ་པ་ཐམས་ཅད་དག་བཞི་དང་།།དབང་བཅུ་དང་ནི་སྟོབས་བཅུ་དང་།།མི་འཇིགས་པ
ན་བཞི་དག་དང་།།བསྲུང་བ་མེད་པ་རྣམ་གསུམ་དང་།།དྲན་པ་ཉེར་གཞག་རྣམ་གསུམ་དང་།།བསྒྱེལ་བ་མི་མངའི་ཆོས་ཉིད་དང་།།ངག་ཆགས་ཡང་དག་བཅོས་པ་དང་།།སྐྱེ་ལ་ཐུགས་རྗེས་ཆེན་པོ་དང་།།

ཐུབ་པ་ཁོ་ནའི་མ་འདྲེས་ཆོས།།བཅོ་བརྒྱད་བཤད་པ་གང་ཡིན་དང་།།རྣམ་པ་ཐམས་ཅད་མཁྱེན་ཉིད་དང་།།ཆོས་ཀྱི་སྐུ་ཞེས་བརྗོད་པ་ཡིན།།ཉན་ཐོས་ཉོན་མོངས་མེད་པའི་ལྷ།།མི་ཡི་ཉོན
མོངས་ཡོངས་སྤོང་ཉིད།།གྲོང་སོགས་སུ་དེའི་ཉོན་མོངས་རྣམས།།རྒྱུན་གཅོད་རྒྱལ་བའི་ཉོན་མོངས་མེད།།སངས་རྒྱས་སྨོན་ནས་མཁྱེན་པ་ནི།།ལྷུན་གྱིས་གྲུབ་དྲང་ཆགས་སྤངས་དང་།།ཐོགས་པ་མེད་དང
རྟག་གནས་དང་།།འདྲི་བ་ཀུན་ལན་འདེབས་པར་བཞེད།།རྒྱུ་ནི་ཡོངས་སུ་སྨིན་གྱུར་ནས།།གང་དང་གུང་ལ་གང་དང་ནི།།གང་ཚེ་བྱ་བ་ཕན་གྱུར་པ།།དེ་དང་དེ་ལ་དེ་སྣང་ངོ་།།ལྷ་ཡི་རྒྱལ་པོས་ཆར་ཕྲབ་ཀྱང་།།
ས་བོན་མི་རུང་མི་འཁྲུད་ལྟར།།སངས་རྒྱས་རྣམས་ནི་བྱུང་གྱུར་ཀྱང་།།སྐལ་བ་མེད་པས་བཟང་མི་མྱོང་།།དེ་ལྟར་མཛད་པ་རྒྱ་ཆེའི་ཕྱིར།།སངས་རྒྱས་ཁྱད་པར་ངེས་པར་བརྗོད།།དེ་ཉིད་ཟད་པ་མེད་པའི
ཕྱིར།།རྟག་པ་ཞེས་ཀྱང་བརྗོད་པ་ཡིན།།མཚན་ནི་སུམ་ཅུ་རྩ་གཉིས་དང་།།དཔེ་བྱད་བརྒྱད་ཅུའི་བདག་ཉིད་འདི།།ཐེག་ཆེན་ཉེ་བར་ལོངས་སྤྱོད་ཕྱིར།།ཐུབ་པའི་ལོངས་སྤྱོད་རྫོགས་སྒྱུར་བཞེད།།
ཕྱག་ཞབས་འཁོར་ལོའི་མཚན་དང་རུས་སྦལ་ཞབས།།ཕྱག་དང་ཞབས་སོར་དྲ་བས་འབྲེལ་བ་དང་།།ཕྱག་ནི་ཞབས་བཅས་འཇམ་ཞིང་གཞོན་ཤ་ཆགས།།འདི་ཡི་སྐུ་ནི་བདུན་དག་མཐོ་བ་དང་།

སོར་མོ་རིང་དང་རྟིང་ཡངས་སྐུ་ཆེ་དྲང་།།ཞབས་འབུར་མི་མངོན་སྲུ་ནི་གྱེན་དུ་ཕྱོགས།།བྱིན་པ་ཨེ་ན་ཡའི་འདྲ་ཕྱག་རིདྲ་མཛེས།།འཇོམས་ཀྱི་སྦ་བ་སྦུབས་སུ་ནུབ་པའི་མཆོག།ལྤགས་པ་གསེར་མདོག་ལྤགས
པ་སྲབ་པ་དང་།།སྤུ་ནི་རེ་རེ་ནས་གཡས་ལེགས་འཁྲུངས་དང་།།ཞལ་མཛོད་སྤུས་རྒྱན་རོ་སྟོད་སེང་གེའི་འདྲ།།འདི་ཡི་དཔུད་པའི་མགོ་ཟླུམ་ཐལ་གོང་རྒྱས།།འདི་ལ་རོ་མི་ཞིམ་པའང་རོ་མཆོག་སྣང་།།སྐུ་ནི་ནྱ་གྲོ།
ཏ་ལྟར་ཆུ་ཞེང་གབ།།གཙུག་གཏོར་དབུར་ལྡན་ལྗགས་རིང་མཛེས་པ་དང་།།ཚངས་དབྱངས་འགྲམ་པ་སེང་གེའི་འདྲ་དང་ཚེམས།།ཤིན་ཏུ་དཀར་དང་ཚད་མཉམ་ཐགས་བཟང་དང་།།གྲངས་ནི་བཞི་བཅུ་ཐམ་པ་
ཚཚོང་བ་དང་།།སྤྱན་ནི་མཐོན་མཐིང་སྤྱན་རྫིབ་མཆོག་གི།འདྲ་བ་འདི་དག་སུམ་ཅུ་རྩ་གཉིས་མཚན།།འདི་ལ་མཚན་ནི་གང་གང་གི།སྒྲུབ་པར་བྱེད་པའི་རྒྱུ་གང་ཡིན།།དེ་དང་དེ་ནི་རབ་རྫོགས་པས།།མཚན་ནི
འདི་དག་ཡང་དག་འགྲུབ།།བླ་མ་སྐྱེལ་ལ་སོགས་པ་དང་།།ཡང་དག་བླངས་པ་བརྟན་པ་དང་།།བསྡུ་བ་བསྙེན་དང་གྱ་ནོམ་པའི།།དངོས་པོ་སྦྱིནུ་དང་གསད་བྱེ་མ།།ཐར་པར་བྱེད་དང་དགེ་བ་ནི།།ཡང་དག་བླངས་པ
སྤེལ་ལ་སོགས།།སྒྲུབ་བྱེད་རྒྱུ་ཡི་མཚན་ཉིད་དེ།།མདོ་ལས་ཇི་སྐད་འབྱུང་བ་བཞིན།།ཐུབ་པའི་སེན་མོ་ཟངས་མདོག་དང་།།མདོག་སྡུམ་མཐོ་དང་སོར་མོ་རྣམས།།ཟླུམ་རྒྱས་བྱིན་གྱིས་ཕྲ་བ་དང་།།རྩ་མི་མངོན

དང་མདུད་པ་མེད།།ལོངས་བུ་མི་མངོན་ཞབས་མཉམ་དང་།།སེང་གེ་གླུང་ཆེན་བྱ་དང་ནི།།ཁྱུ་མཆོག་སྟེགས་གཤེགས་གཡས་ཕྱོགས་དང་།།མཛེས་གཤེགས་དྲད་དང་འཁྲིལ་ཕྱག་ཆགས།།
བྱི་དོར་བྱས་འདྲ་དྲིམ་པར་འཚམ།།གཙང་དང་འཇམ་དང་དག་པའི་སྐུ།།མཚན་ནི་ཡོངས་སུ་རྫོགས་པ་དང་།།སྐུ་ཡི་ཁོ་ལག་ཡངས་ཤིང་བཟང་།།གོམས་སྙོམས་པ་དང་སྤྱན་གཉིས་ནི།།དག་དང་གཞོན་ཤ་ཅན་ཉིད
དང་།།སྐུ་ཞུམ་མེད་དང་རྒྱས་པ་དང་།།ཤིན་ཏུ་གྲིམས་པའི་སྐུ་ཉིད་དང་།།ཡན་ལག་ཤིན་ཏུ་རྣམ་འབྱེས་དང་།།གཟིགས་པ་སྒྲིབ་མེད་དག་པ་དང་།།སྐུ་ཟླུམ་སྐབས་ཕྱིན་མོ་རྙོངས་དང་།།ཕྱད་དེ་བ་དང་ལྟ་བ་ནི།།ཟབ
དང་གཡས་ཕྱོགས་འཁྱིལ་པ་དང་།།ཀུན་ནས་ལྷ་ན་སྡུག་པ་དང་།།ཀུན་སྤྱོད་གཙང་དང་སྐུ་ལ་ནི།།རྨེ་བ་གནག་བག་མེད་པ་དང་།།ཕྱག་ནི་ཤིང་བལ་ལྟར་འཇམ་དང་།།ཕྱག་རིས་མདངས་ཡོད་ཟབ་རིང་དང་།།ཞལ
ནེ་ཧ་ཅང་མི་རིང་དང་།།མཆུ་ནི་བིམ་པ་ལྟར་དམར་དང་།།ལྗགས་མཉེན་པ་དང་སྲབ་པ་དང་།།ད་མར་དང་འབྲུག་གི་སྒྲ་ཉིད་དང་།།གསུང་མཉེན་འཇམ་དང་མཆེ་བ་ཟླུམ།།རྣོ་དང་དཀར་དང་མཉམ་པ་དང་།།བྱིན་གྱིས་པྲ
དང་ང་ཤངས་མཐོ་དང་།།མཆོག་ཏུ་དག་པ་དག་དང་ནི།།སྤྱན་ཡངས་པ་དང་རྫི་མ་སྡུག།པདྨའི་འདབ་མ་འདྲ་བ་དང་།།སྨིན་ཚུགས་རིངས་དང་འཇམ་པ་དང་།།སྣུམ་དང་སྲུ་ནི་མཉམ་པ་དང་།།ཕྱག་རིང་རྒྱས་དང་ལྷན།།

མཉྫམ་དང་།།ཉམས་པ་རྣམ་པར་སྤངས་པ་དང་།།དཔྲལ་བ་ལེགས་པར་འབྱེས་པ་དང་།།དབྱེས་ཆེ་བ་དང་དབུ་རྒྱས་དང་།།དབུ་སྐྲ་བུང་བ་ལྟར་གནག་དང་།།སྟུག་དང་འཇམ་དང་མ་འཛིངས་དང་།།མི་ག་ཤོར་དྲི་ཞིང་སྐྱེས།།
བུ་ཡི།ཏྲ་ཡིད་ནི་འཕྲོག་པར་བྱེད་པ་དང་།།དཔལ་གྱི་བེའུ་དང་བཀྲ་ཤཱིས་ནི།།སངས་རྒྱས་དཔེ་བྱད་བཟང་པོར་བཞེད།།གང་གིས་སྲིད་པ་ཇི་སྲིད་པར།།འགྲོ་ལ་ཕན་པ་སྣ་ཚོགས་དག།མཉམ་དུ་མཛད་པའི་སྐུ་དེ་ནི།།
ཐུབ་པའི་ལྔལ་སྐུ་རྒྱུན་མི་འཆད།།དེ་བཞིན་འཁོར་བ་ཇི་སྲིད་འདིའི།།ལས་ནི་རྒྱུན་མྱི་འཆད་པར་འདོད།།འགྲོ་རྣམས་ཞི་བའི་ལས་དང་ནི།།བསྡུ་རྣམ་བཞི་ལ་དགོད་པ་དང་།།ཀུན་ནས་ཉོན་མོངས་བཅས་པ་ཡི།།རྣམ།
པར་བྱང་བ་རྫོགས་པ་དང་།།སེམས་ཅན་རྣམས་དོན་ཇི་བཞིན་གྱི།།དོན་དང་ཕ་རོལ་ཕྱིན་དྲུག་དང་།།སངས་རྒྱས་ལམ་དང་རང་བཞིན་གྱིས།།སྟོང་པ་ཉིད་དང་གཉིས་ཟད་དང་།།བརྡ་དང་དམིགས་པ་མེད་པ་དང་།།ལུས
ཅན་རྣམས་ནི་ཡོངས་སྨིན་དང་།།བྱང་ཆུབ་སེམས་དཔའི་ལམ་དང་ནི།།མངོན་པར་ཞེན་པ་བཟློག་པ་དང་།།བྱང་ཆུབ་ཐོབ་དང་སངས་རྒྱས་ཞིང་།།རྣམ་པར་དག་དང་ངེས་པ་དང་།།སེམས་ཅན་དོན་ནི་ཚད་མེད་དང་།།སངས་རྒྱས།
བསྙེན་སོགས་ཡོན་ཏན་དང་།།བྱང་ཆུབ་ཡན་ལག་ལས་རྣམས་ནི།།ཆུད་མི་ཟ་དང་བདེན་མཐོང་དང་།།ཕྱིན་ཅི་ལོག་ནི་སྤངས་པ་དང་།།དེ་གཞི་མེད་པའི་ཚུལ་དང་ནི།།རྣམ་པར་བྱང་དང་ཚོགས་དང་ནི།།འདུས་བྱས་འདུས་མ།

བྱས་པ་ལ།།ཐ་དད་ཡོངས་སུ་མི་ཤེས་དང་།།མྱ་ངན་འདས་ལ་དགོད་པ་སྟེ།།ཆོས་ཀྱི་སྐུ་ཡི་འཕྲིན་ལས་ནི།།རྣམ་པ་ཉི་ཤུ་བདུན་དུ་བཞེད།།ཤེས་རབ་ཀྱི་ཕ་རོལ་ཏུ་ཕྱིན་པའི་མན་དག་གི་བསྟན།།།
བཅོས་མངོན་པར་རྟོགས་པའི་རྒྱན་ཅེས་བྱ་བ་ལས་ཆོས་སྐུའི་སྐབས་ཏེ་བརྒྱད་པའོ།།།།མཚན་ཉིད་དེ་ཡི་སྦྱོར་བ་དང་།།དེ་རབ་དེ་ཡི་གོ་རིམ་དང་།།དེ་མཐའ་དེ་ཡི་རྣམ་སྨིན་ནི།།དོན་བསྡུས་གཞན་ཏེ་རྣམ་པ་དྲུག
ཡུལ་ནི་རྣམ་པ་གསུམ་པོ་རྒྱུ།།སྦྱོར་བ་བཞི་ཡི་བདག་ཉིད་དང་།།ཆོས་སྐུ་འཕྲིན་ལས་འབྲས་བུ་ནི།།དོན་བསྡུས་གཞན་ཏེ་རྣམ་པ་གསུམ།།ཤེས་རབ་ཀྱི་ཕ་རོལ་ཏུ་ཕྱིན་པའི་མན་ངག་གི་བསྟན་བཅོས་མངོན་པར་རྟོགས
པའི་རྒྱན་ཅེས་བྱ་བ།རྗེ་བཙུན་བྱམས་པ་མགོན་པོས་མཛད་པ་རྫོགས་སོ།།།།རྒྱ་གར་གྱི་པཎྜི་ཏ་གོ་མི་འཆི་མེད་དང་།ལོ་ཙྪ་བ་དགེ་སློང་བློ་ལྡན་ཤེས་རབ་ཀྱིས་བསྒྱུར་ཅིང་ཞུས་ཏེ་ལེགས་པར་གཏན་ལ་ཕབ་པའོ།།།
རྒྱལ་བའི་ཡུམ་མཆོག་རྒྱས་འབྲིང་བསྡུས་གསུམ་གྱི།།སྦས་དོན་རབ